Тартылған ақшаның негізгі
көздері туралы есеп нысанына
қосымша

Әкімшілік деректерді толтыру бойынша түсіндірме

Тартылған ақшаның негізгі көздері туралы есеп

(индексі – FBN\_FUND\_10, кезеңділігі – ай сайын)

1-тарау. Жалпы ережелер

1. Осы түсіндірме (бұдан әрі – Түсіндірме) «Тартылған ақшаның негізгі көздері туралы есеп» әкімшілік деректерді жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» Қазақстан Республикасының Заңы 54-бабының 1-тармағына сәйкес әзірленді.

3. Нысанды Қазақстан Республикасының бейрезидент-банктерінің филиалдары ай сайын есепті кезеңнің соңындағы жағдай бойынша жасайды.

Мәліметтер теңгемен жасалады. Құндық көрсеткіштер үтірден кейін екі таңбалы сандармен көрсетіледі.

4. Нысанға басшы немесе есепке қол қою функциясы жүктелген адам және орындаушы қол қояды.

5. Нысанды толтыру кезінде кодтар «Қазақстан Республикасы Ұлттық Банкінің веб-порталы» ақпараттық жүйесінде пайдаланылатын анықтамалықтарға сәйкес, күні «ЖЖЖЖ. КК.АА.», мұнда «ЖЖЖЖ» – жыл, «АА» – ай, «КК» - күн форматында көрсетіледі.

6. Нысан мен Түсіндірмедегі шоттардың нөмірлері Нормативтік құқықтық актілерді мемлекеттік тіркеу тізілімінде № 6793 болып тіркелген Қазақстан Республикасы Ұлттық Банкі Басқармасының 2011 жылғы 31 қаңтардағы № 3 қаулысымен бекітілген Екінші деңгейдегі банктердегі, ипотекалық ұйымдардағы, «Қазақстанның Даму Банкі» акционерлік қоғамындағы және Қазақстан Республикасының бейрезидент-банктердің филиалдарындағы бухгалтерлік есептің үлгі шот жоспарына (бұдан әрі – Үлгі шот жоспарына) сәйкес көрсетіледі.

7. Түсіндірмеде көрсетілген көрсеткіш ұсынылмайтын жағдайларды қоспағанда, барлық көрсеткіштер толтырылуға міндетті болып табылады.

2-тарау. Нысанды толтыру бойынша түсіндірме

8. Нысанда Қазақстан Республикасының бейрезидент-банкі филиалының ең ірі депозиторлары (кредиторлары) - жеке және заңды тұлғалар туралы мәліметтер көрсетіледі, олардың алдындағы Қазақстан Республикасы бейрезидент-банкінің филиалы міндеттемелерінің сомасы (міндеттемелерінің жиынтық сомасы) кемінде 10 (он) миллион теңгені құрайды және міндеттемелер сомасының кемуі бойынша қалыптастырылған банк депозиторлары (кредиторлары) тізбесінің 30 (отыз) ең үлкен мәндерінің қатарына кіреді.

Егер заңды тұлғаны, оның ірі қатысушыларын және (немесе) еншілес ұйымдарын қамтитын байланысты тұлғалар тобы Қазақстан Республикасының бейрезидент-банкі филиалының депозиторлары (кредиторлары) болып табылса, онда Қазақстан Республикасының бейрезидент-банкі филиалының ірі депозиторы (кредиторы) мәртебесін айқындау мақсатында аталған тұлғалар алдындағы Қазақстан Республикасы бейрезидент-банкінің филиалы міндеттемелерінің жиынтық сомасы қаралады.

Егер бір заңды тұлғаның бірнеше филиалы Қазақстан Республикасының бейрезидент-банкі филиалының депозиторлары (кредиторлары) болып табылса, онда Нысанда осы заңды тұлға бойынша жиынтық міндеттемелер сомасы көрсетіледі.

9. Нысанда есептелген сыйақыны, оң (теріс) түзетулерді, шоттар мен талап етілгенге дейінгі салымдар, мерзімді және жинақ салымдары, алынған қарыздар, айналысқа шығарылған бағалы қағаздар, мерзімсіз қаржы құралдары, реттелген борыштар бойынша дисконттар мен сыйақыларды ескере отырып, Қазақстан Республикасы бейрезидент-банкінің филиалы тартқан ақшаның баланстық құны көрсетіледі.

10. 2.2, 2.4, 2.5, 2.6 және 3-жолдарда мәндер «Қазақстан Республикасы Ұлттық Банкінің веб-порталы» ақпараттық жүйесінде орналастырылған анықтамалықтардан таңдап алынады.

11. Егер Қазақстан Республикасының бейрезидент-банкі филиалының ірі депозиторларының (кредиторларының) қатарына заңды тұлғаны, оның ірі қатысушыларын және (немесе) еншілес ұйымдарын қамтитын байланысты тұлғалар тобы жатқызылса, онда Нысандағы мәліметтер көрсетілген тұлғалардың әрқайсысы бойынша жеке көрсетіледі.

12. Түсіндірменің 8 және 11-тармақтарының мақсатында заңды тұлғаның (қатысу үлесі 10 (он) және одан көп пайызды құрайтын) және (немесе) оның еншілес ұйымдарының ірі қатысушыларының мәртебесін Қазақстан Республикасы бейрезидент-банкінің филиалы әрбір күнтізбелік айдың басындағы жағдай бойынша жаңартады.

13. Қазақстан Республикасының бейрезидент-банкі филиалының ең ірі депозиторларының (кредиторларының) қатарына қаражатын өзі дербес орналастырған «Бірыңғай жинақтаушы зейнетақы қоры» акционерлік қоғамы және (немесе) зейнетақы активтерін сенімгерлік басқарушы ретінде Қазақстан Республикасының Ұлттық Банкі кірмейді.

14. 2.1-жолда есеп беретін Қазақстан Республикасы бейрезидент-банкінің филиалы жүргізетін анықтамалыққа сәйкес контрагенттің (депозитордың, кредитордың) атауы көрсетіледі. Жеке тұлғалар бойынша 2.1-жолдағы көрсеткіш ұсынылмайды.

Қазақстан Республикасының бейрезидент-банкі филиалының ірі депозиторларын (кредиторларын) сәйкестендіру үшін 2.2 және 2.3-жолдарда сәйкестендіргіштердің мынадай түрлері және олардың мәндері көрсетіледі:

Қазақстан Республикасының резиденттері бойынша: заңды тұлға үшін –бизнес-сәйкестендіру нөмірі; жеке тұлға, оның ішінде дара кәсіпкер үшін – жеке сәйкестендіру нөмірі;

Қазақстан Республикасының бейрезиденттері бойынша: заңды тұлға үшін – Халықаралық стандарттау жөніндегі ұйымның 9362 «Банктік сәйкестендіру коды (Bank Identifier Code)» халықаралық стандартына сәйкес Қазақстан Республикасының бейрезидент-банкі филиалының контрагентіне берілген банктік сәйкестендіру коды; жеке тұлға, оның ішінде дара кәсіпкер үшін және заңды тұлға үшін (банктік сәйкестендіру коды болмаған кезде) – «Қазақстан Республикасы Ұлттық Банкінің веб-порталы» ақпараттық жүйесі үшін белгіленген алгоритм бойынша есеп беретін Қазақстан Республикасы бейрезидент-банкінің филиалы қалыптастырған баламалы сәйкестендіру нөмірі.

15. 2.4-жолда егер кредитор (депозитор) заңды тұлға болып табылса «1» коды, егер кредитор (депозитор) жеке тұлға (дара кәсіпкерлерді қоса алғанда) болып табылса «2» коды көрсетіледі.

16. 2.5-жолда Қазақстан Республикасының резиденті болып табылатын контрагент бойынша «1» мәні көрсетіледі, Қазақстан Республикасының бейрезиденті болып табылатын контрагент бойынша «2» мәні көрсетіледі.

17. 2.7-жолда контрагент тиесілі топтың (ол бар болса) жоғарғы деңгейдегі компанияның атауы көрсетіледі.

18. 4-жолда шетел валютасындағы міндеттемелер бойынша «1» мәні көрсетіледі, ұлттық валютадағы міндеттемелер бойынша «0» көрсетіледі.

19. 5-жолда есептелген сыйақыны, оң (теріс) түзетулерді, дисконттар мен сыйақыларды ескере отырып, Қазақстан Республикасы бейрезидент-банкінің филиалы тартқан ақшаның баланстық құны көрсетіледі.

20. 5-жолдағы мән 5.1-жолдағы мәнді қамтиды.

21. Қазақстан Республикасы бейрезидент-ислам банктерінің филиалдары 5-жолды Үлгі шот жоспарына сәйкес 7830 «Инвестициялық депозит туралы шарт бойынша міндеттемелер» баланстық шотындағы қалдықтарды ескере отырып толтырады.

22. 5.1-жолдағы көрсеткіш баланстық құнға енгізілген дисконт болмаған кезде ұсынылмайды.